Babelscape/SREDFM huggingface dataset:
Πέπερι το μέλαν

Το Πέπερι το μέλαν "(Piper nigrum)", μαύρο πιπέρι ή κοινώς το μαυροπίπερο είναι ανθοφόρο αναρριχώμενο φυτό (το πιπερόδενδρο ή πιπερόδεντρο) της τάξης των πεπερωδών και της οικογένειας των Πιπεριδών "(Piperaceae)", το οποίο καλλιεργείται για τους καρπούς του, οι οποίοι συνήθως ξηραίνονται και χρησιμοποιούνται ως μπαχαρικό και καρύκευμα. Ο καρπός, γνωστός και ως πιπερόκοκκος, όταν αποξηρανθεί φτάνει σε διάμετρο τα 5 χιλιοστά (0,20 ίντσες), όταν δε ωριμάσει πλήρως, γίνεται σκούρος κόκκινος και όπως όλες οι δρύπες, περιέχει ένα και μοναδικό σπόρο. Οι πιπερόκοκκοι και το τριμμένο πιπέρι που προέρχεται από αυτούς μπορεί να περιγραφούν απλά ως πιπέρι ή ακριβέστερα ως μαύρο πιπέρι (μαγειρεμένοι και αποξηραμένοι άγουροι καρποί), πράσινο πιπέρι (αποξηραμένοι άγουροι καρποί) ή κοινώς πρασινοπίπερο και άσπρο πιπέρι ή λευκό πιπέρι ή κοινώς είτε ασπροπίπερο είτε λευκοπίπερο (σπόροι ώριμων καρπών).
Το μαύρο πιπέρι είναι εγγενές στη νότια Ινδία και καλλιεργείται ευρύτατα εκεί αλλά και αλλού στις τροπικές περιοχές. Επί του παρόντος, το Βιετνάμ είναι ο μεγαλύτερος παραγωγός και εξαγωγέας πιπεριού στον κόσμο. Το 2013, παρήχθησαν 130.000 τόνοι και από αυτούς, εξήχθησαν οι 120.000 τόνοι.

Το αποξηραμένο - τριμμένο πιπέρι, χρησιμοποιείτο κατά την αρχαιότητα τόσο για τη γεύση του, στην παραδοσιακή ιατρική αλλά και στις θρησκευτικές τελετές. Το μαύρο πιπέρι είναι από τα πιο εμπορεύσιμα μπαχαρικά του κόσμου. Είναι ένα από τα πιο κοινά μπαχαρικά που προστέθηκε στην Ευρωπαϊκή κουζίνα και τους απογόνους της. Η πικάντικη γεύση του μαύρου πιπεριού οφείλεται στη χημική ουσία πιπερίνη, που δεν πρέπει να συγχέεται με την καψαϊκίνη που λαμβάνεται από τις σαρκώδεις πιπεριές "(Capsicum)". Ως καρύκευμα, είναι πανταχού παρόν στο σύγχρονο κόσμο και συχνά συνδυάζεται με το αλάτι.
Λοράν Μοχελεμπί

Ο Λοράν Μοχελεμπί είναι πρώην Γάλλος ποδοσφαιριστής, γεννημένος στις 5 Ιανουαρίου 1984 στην Μασσαλία.
Κριστιάνο Ντα Μάτα

Ο Κριστιάνο Ντα Μάτα(γεν. στις 19 Σεπτεμβρίου του 1973 στο Μπέλο Οριζόντε της Βραζιλίας είναι 
Βραζιλιάνος οδηγός αγώνων, ο οποίος για 2 χρονιές(2003 και 2004) αγωνίστηκε στη Φόρμουλα 1 με την Τογιότα. Την 1η χρονιά πήρε μέρος σε όλα τα Γκραν πρι και τη 2η μόνο στα 13, καθώς από το 14ο αντικαταστάθηκε από το συμπατριώτη του Ρικάρντο Ζόντα.
That' s amore

Το That' s amore είναι ένα τραγούδι του 1952. Η μουσική του γράφτηκε από το Χάρι Γουόρεν και οι στίχοι του από τον Τζάκ Μπρουκς. Η 1η εκτέλεσή του έγινε το 1953 από τον Αμερικανό τραγουδιστή Ντιν Μάρτιν. Το 1995 πραγματοποιήθηκε μια 2η εκτέλεση του τραγουδιού από τον Έλληνα τραγουδιστή Κώστα Μακεδόνα και Χορωδία.
Κατηγορία:Αμερικανικά τραγούδια
Κατηγορία:Τραγούδια του 1952
Ιωάννης Β΄ της Αραγωνίας

Ο Ιωάννης Β΄ της Αραγωνίας (, Μεδίνα ντελ Κάμπο, Καστίλη, 29 Ιουνίου 1398 - Βαρκελώνη, 20 Ιανουαρίου 1479) ήταν Βασιλιάς της Ναβάρρας (1425 - 1479), Βασιλιάς της Σικελίας (1458 - 1468) και Βασιλιάς της Αραγωνίας, Βασιλιάς της Μαγιόρκας, Βασιλιάς της Σαρδηνίας και της Κορσικής και Κόμης της Βαρκελώνης (1458 -1479) και Βασιλιάς της Βαλένθια (1416 - 1479). 

Ο Ιωάννης Β΄ ήταν γιος του Φερδινάνδου Α΄ της Αραγώνας και της Ελεονόρας των Τραστάμαρα, κόρης του Σάντσο-Αλφόνσου κόμη του Αλμπουρκέρκε. Ήταν πατέρας του Φερδινάνδου Β΄ του Καθολικού, κύριος εκφραστής της πολιτικής των Τραστάμαρα της Αραγώνας για επιβολή στην Καστίλη.
Γκαέλ Μαϊά

Ο Γκαέλ Μαϊά είναι πρώην Γάλλος, πορτογαλικής καταγωγής, ποδοσφαιριστής, γεννημένος στις 2 Ιανουαρίου 1984 στο Μπωζανσί.

Προερχόμενος από τα τμήματα υποδομής της Ζιροντέν Μπορντό, αγωνίστηκε στην θέση του αμυντικού μέσου.
Η Γυναίκα Λυκάνθρωπος

Η Γυναίκα Λυκάνθρωπος (αγγλικά: "Howling II: Stirba - Werewolf Bitch") είναι μια ταινία τρόμου του 1985 σε σκηνοθεσία Philippe Mora και είναι η πρώτη συνέχεια της ταινίας "Το Ουρλιαχτό". Παρά το γεγονός ότι ο Gary Brandner, συγγραφέας του μυθιστορήματος "The Howling", συν-έγραψε το σενάριο, το Howling II είναι σε μεγάλο βαθμό άσχετο με το μυθιστόρημα του Bradner, "Howling II" του 1979.
In Flames

Οι In Flames είναι σουηδικό death metal συγκρότημα, το οποίο δημιουργήθηκε στο Γκέτεμποργκ το 1990. Έχουν ανέβει τρεις φορές στην κορυφή των τσαρτ της πατρίδας τους, με το άλμπουμ "Sounds of a Playground Fading" του 2011, να έχει βραβευθεί ως χρυσό.
Βασίλειος Καραπάνος

Ο Βασίλειος Καραπάνος (1878-1948) υπήρξε Έλληνας δικηγόρος και υπουργός στη διορισμένη από τους Γερμανούς κυβέρνηση Ράλλη. Ήταν επίσης βουλευτής και γερουσιαστής.
Αλέξανδρος Βεζένκοφ

Ο Αλεξάνταρ Βεζένκοφ, γνωστός ως Σάσα Βεζένκοφ (βουλγαρικά: "Александър Везенков", ελληνικά: Αλέξανδρος Βεζένκοφ) (Λευκωσία, 6 Αυγούστου 1995), είναι Βουλγαροκύπριος επαγγελματίας καλαθοσφαιριστής, που αγωνίζεται στην Ευρωλίγκα, για τον Ολυμπιακό Πειραιώς. Έχει ύψος δύο μέτρα και έξι εκατοστά και αγωνίζεται κυρίως στη θέση του Πάουερ φόργουορντ αλλά ενίοτε και του Σμολ φόργουορντ.

Έχει τρεις υπηκοότητες: τη βουλγαρική, την ελληνική και την κυπριακή, ενώ είναι διεθνής με την εθνική ομάδα της Βουλγαρίας. Κατέχει το ρεκόρ με τις περισσότερες νίκες (3) στην κατηγορία Καλύτερος Νέος Παίκτης Ελληνικού Πρωταθλήματος καλαθοσφαίρισης.
Ροζέ Λεμέρ

Ο Ροζέ Λεμέρ, γεννημένος στις 18 Ιουνίου 1941 στο Μπρικεμπέκ (Μάγχη) είναι πρώην Γάλλος ποδοσφαιριστής, ο οποίος αγωνιζόταν στην θέση του κεντρικού αμυντικού, προτού εργαστεί, στη συνέχεια, ως προπονητής.
The Devil You Know

The Devil You Know είναι ο τίτλος του μοναδικού στούντιο άλμπουμ του heavy metal συγκροτήματος Heaven and Hell, το οποίο κυκλοφόρησε στις 28 Απριλίου του 2009 μέσω της δισκογραφικής εταιρείας "Rhino Records" στην Αμερική και της "Roadrunner" στην Ευρώπη.
The Jethro Tull Christmas Album

Το The Jethro Tull Christmas Album είναι το 21ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 30 Σεπτεμβρίου του 2003 μέσω της δισκογραφικής εταιρίας "Fuel 2000".

Ο δίσκος περιλαμβάνει νέο υλικό, επανηχογραφήσεις παλιότερων τραγουδιών και ενορχηστρώσεις παραδοσιακής χριστουγεννιάτικης μουσικής.

Οι κριτικές για τον δίσκο υπήρξαν μέτριες προς θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 2,8 / 5 και το "ProgArchives" με 3,5 / 5.
Λουί-Ερνέστ Μπαριά

thumb|Ο Μπαριά στο ατελιέ του στο Παρίσι
Ο Λουί-Ερνέστ Μπαριά ("Louis-Ernest Barrias", 13 Απριλίου 1841 – 4 Φεβρουαρίου 1905) ήταν Γάλλος γλύπτης.
Αρεδιού

Η Αρεδιού (τούρκικα: Aretyu/ αγγλικά: Arediou) είναι χωριό στην επαρχία Λευκωσίας της Κύπρου και βρίσκεται 21 χιλιόμετρα νοτιοδυτικά της πρωτεύουσας. Είναι ένα αναπτυσσόμενο χωριό, δεδομένου ότι έχει το πλεονέκτημα του τερματικού σταθμού λεωφορείων Αρεδιού που συνδέει τα χωριά της επαρχίας με τα προάστια της Λευκωσίας. Στο παρελθόν υπήρξε μεικτό χωριό (ελληνοκυπρίων και τουρκοκυπρίων). Σύμφωνα με την απογραφή του 2011, έχει 1.225 κατοίκους.
Ελεττάρια

Η Ελεττάρια "(Elettaria)" είναι ένα γένος φυτών στην οικογένεια των Ζιγγιβεροειδών "(Zingiberaceae)". Είναι εγγενές στην Ινδία, τη Σρι Λάνκα, το Βόρνεο, τη Σουμάτρα και τη Μαλαισία, αν και ορισμένα είδη είναι εγκλιματισμένα αλλού.

Ένα μέλος του γένους, η Ελεττάρια το καρδάμωμον "(Elettaria cardamomum)", είναι ένα σημαντικό εμπορικό μπαχαρικό, το οποίο χρησιμοποιείται ως αρτυματικός παράγοντας σε πολλές χώρες.

Τα ακόλουθα είδη αναγνωρίζονται από τον Ιούλιο του 2014:

# Ελεττάρια η βραχυκάλυξ ("Elettaria brachycalyx" - Σαράουακ
# Ελεττάρια το καρδάμωμον "(Elettaria cardamomum)" - Ινδία
# "Elettaria ensal" . - Σρι Λάνκα
# "Elettaria kapitensis" - Σαράουακ
# "Elettaria linearicrista" - Σαράουακ, Μπρουνέι
# Ελεττάρια η μακρότριχος ("Elettaria longipilosa" - Σαράουακ
# "Elettaria longituba" - Σουμάτρα, Χερσόνησος της Μαλαισίας
# Ελεττάρια η πολυανθής ("Elettaria multiflora" - Σουμάτρα, Σαράουακ
# Ελεττάρια η ερυθραία ("Elettaria rubida" - Σαμπάχ, Σαράουακ
# "Elettaria stoloniflora" - Σαράουακ
# Ελεττάρια η φρυγανώδης ("Elettaria surculosa" - Σαράουακ
Γ΄ κατηγορία ποδοσφαίρου ανδρών Κύπρου 2015-16

Η Γ΄ κατηγορία ποδοσφαίρου ανδρών Κύπρου 2015-16 ήταν η 45η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ακρίτας Χλώρακας για 3η φορά στην ιστορία του.
Επίλεκτη κατηγορία ΣΤΟΚ 2015-16

Η Επίλεκτη κατηγορία ΣΤΟΚ 2015-16 ήταν η 1η έκδοση της Επίλεκτης κατηγορίας ΣΤΟΚ. Το πρωτάθλημα κέρδισε ο Λειβαδιακός/Σαλαμίνα Λειβαδιών για 1η φορά στην ιστορία του.
Τζορτζ Όσμπορν

O Τζορτζ Όσμπορν ("Gideon Oliver Osborne", γενν. 23 Μαΐου 1971) είναι Άγγλος πολιτικός του Συντηρητικού Κόμματος. Είναι πρώην βουλευτής και από το 2001 ως το 2017 εκπροσώπησε την εκλογική περιφέρεια του Τάττον στο Τσέσαϊρ της Βόρειας Αγγλίας (Tatton parliamentary constituency) και από το 2010 έως το 2016 διετέλεσε υπουργός Οικονομικών της Μεγάλης Βρετανίας.
Ίνγκε Λέμαν

Η Ίνγκε Λέμαν (δανέζικα: "Inge Lehmann", 13 Μαΐου 1888 - 21 Φεβρουαρίου 1993) ήταν Δανή σεισμολόγος και γεωφυσικός η οποία ανακάλυψε τον εσωτερικό πυρήνα της Γης. To 1936 υπέθεσε, βασισμένη σε υπάρχοντα δεδομένα, την ύπαρξη εσωτερικού πυρήνα με ιδιότητες και χαρακτηριστικά διαφορετικά αυτών του εξωτερικού πυρήνα της Γης και ότι ο πυρήνας του πλανήτη δεν είναι μία ομοιογενής σφαίρα διάπυρου υλικού. Οι σεισμολόγοι μέχρι τότε δεν είχαν καταφέρει να εξηγήσουν ότι τα κύματα P, τα οποία δημιουργούνταν από τους σεισμούς, επιβράδυναν όταν έφθαναν σε συγκεκριμένες περιοχές του εσωτερικού της Γης και σύντομα αποδέχθηκαν τη θεωρία της Λέμαν.
Ζαν-Μπατίστ Μπαγκαζά

Ο συνταγματάρχης Ζαν-Μπατίστ Μπαγκαζά ("Jean-Baptiste Bagaza", 29 Αυγούστου 1946 - 4 Μαΐου 2016) ήταν πολιτικός από το Μπουρούντι και ο 2ος Πρόεδρος του Μπουρούντι από τις 10 Νοεμβρίου 1976 ως τις 3 Σεπτεμβρίου 1987. Ήταν αναπληρωτής αρχηγός ΓΕΣ και κατέλαβε την εξουσία με πραξικόπημα την 1η Νοεμβρίου 1976, ανατρέποντας τον πρόεδρο Μισέλ Μικομπερό, με τον οποίο ανήκε στην ίδια φυλή και πολιτική ομάδα. Αρχικά τέθηκε επικεφαλής του Ανωτάτου Επαναστατικού Συμβουλίου, από τις 2 Νοεμβρίου μέχρι τις 10 Νοεμβρίου 1976. Εξελέγη πρόεδρος χωρίς αντίπαλο στις 31 Αυγούστου 1984 με ποσοστό 99,6%. 

Ενώ βρισκόταν στο εξωτερικό, ανατράπηκε σε στρατιωτικό πραξικόπημα από τον Πιέρ Μπουγιόγια. Ο τελευταίος τον αντικατέστησε στην προεδρία και ο Μπαγκάζα εξορίστηκε στην Ουγκάντα και έπειτα πήγε στη Λιβύη. Στη Λιβύη έζησε ως το 1993.

Από το 1994 ως το θάνατό του ήταν αρχηγός του Κόμματος για την Εθνική Αποκατάσταση (PARENA). Ως πρώην αρχηγός κράτους, είναι και ισόβιος γερουσιαστής.

Πέθανε σε ηλικία 69 ετών τον Μάιο του 2016.
Ιρανικό υψίπεδο

Το Ιρανικό υψίπεδο, είναι γεωλογικός σχηματισμός στη Δυτική και Κεντρική Ασία. Αποτελεί τμήμα της Ευρασιατικής πλάκας και είναι σφηνωμένο ανάμεσα στην Αραβική και την Ινδική, ευρισκόμενο ανάμεσα στα όρη Ζάγκρος στα δυτικά, την Κασπία και το Κόπετ Νταγ στα βόρεια, τον πορθμό του Ορμούζ και τον Περσικό Κόλπο στα νότια και τον Ινδό ποταμό στα ανατολικά στο Πακιστάν.

Ως ιστορική περιοχή, περιλαμβάνει την Παρθία, τη Μηδία, την Περσίδα, τα κύρια εδάφη του Ιράν, καθώς και μέρος των εδαφών που έχασε πρόσφατα. Τα όρη Ζάγκρος σχηματίζουν το δυτικό όριο του υψιπέδου, και οι ανατολικές τους πλαγιές μπορούν να συμπεριληφθούν στον όρο. Η Εγκυκλοπαίδεια Μπριτάνικα αποκλείει ρητά την πεδιάδα του Χουζεστάν  και χαρακτηρίζει το Ελάμ ως «την περιοχή από την πεδιάδα της Mεσοποταμίας έως το ιρανικό υψίπεδο».

Από την Κασπία στα βορειοδυτικά έως το Βαλουχιστάν στα νοτιοανατολικά, το ιρανικό υψίπεδο έχει μήκος κοντά στα 2.000 χλμ. Περιλαμβάνει το μεγαλύτερο μέρος του Ιράν, του Αφγανιστάν και του Πακιστάν στα δυτικά του Ινδού ποταμού, σε μία έκταση που χοντρικά ορίζεται από το τετράπλευρο που σχηματίζουν οι πόλεις Ταμπρίζ, Σιράζ, Πεσαβάρ και Κέττα, περιλαμβάνοντας περίπου 3,7 εκατομμύρια τετραγωνικά χιλιόμετρα. Παρά το γεγονός ότι αποκαλείται «υψίπεδο», δεν είναι επίπεδο και περιέχει πολλές οροσειρές, με ψηλότερη κορυφή το Νταμαβάντ στο Αλμπόρζ στα 5.610 μ., ενώ στη λεκάνη του Λουτ ανατολικά του Κερμάν στο κεντρικό Ιράν το υψόμετρο είναι κάτω από τα 300 μ.
Κωνσταντίνος Λιδωρίκης

Ο Κωνσταντίνος Λιδωρίκης (1872 - 1941) ήταν Έλληνας δικηγόρος και πολιτικός. Υπηρέτησε ως υπουργός. 

Σπούδασε νομικά. Στην Κυβέρνηση Αλέξανδρου Ζαΐμη έγινε υπουργός Εκκλησιαστικών και Δημοσίας Εκπαιδεύσεως στις 9 Ιουνίου 1916 και παρέμεινε στη θέση του ως τις 3 Σεπτεμβρίου 1916. Στη συνέχεια ανέλαβε υπουργός Δικαιοσύνης στην επόμενη κυβέρνηση του Αλέξανδρου Ζαΐμη. Στις 23 Μαΐου 1931 μετά την παραίτηση του Βύρωνα Καραπαναγιώτη διορίστηκε υπουργός Εσωτερικών, αξίωμα στο οποίο παρέμεινε ως τις 26 Μαΐου 1932.

Απεβίωσε το 1941.
Η Έκτη Αίσθηση της Κολάσεως

Η Έκτη Αίσθηση της Κολάσεως (αγγλικά: "From Beyond") είναι ταινία επιστημονικής φαντασίας και σωματικού τρόμου του 1986 σε σκηνοθεσία Στιούαρτ Γκόρντον και βασίζεται στην σύντομη ιστορία του Χάουαρντ Φίλιπς Λάβκραφτ, "From Beyond". Το σενάριο έγραψαν οι Ντένις Πάολι, Μπράιαν Γιούζνα και Στιούαρτ Γκόρντον. Πρωταγωνιστούν οι Τζέφρι Κομπς, Μπάρμπαρα Κράμπτον, Τεντ Σόρελ και Κεν Φόρι.
Αννώνη

Η Αννώνη "(Annona)" είναι το γένος των ανθοφόρων φυτών Ασιμίνα η τρίλοβος "(Asimina triloba)" και γλυκόμηλου στην οικογένεια των Αννωνοειδών "(Annonaceae)". Είναι το δεύτερο μεγαλύτερο γένος στην οικογένεια μετά το "Guatteria", που περιέχει περίπου 166 είδη κυρίως νεοτροπικών, αφροτροπικών δέντρων και θάμνων. Η γενική ονομασία του προέρχεται από το "anón", μια Ισπανιόλικη "(Hispaniolan)" λέξη της γλώσσας Taino, για τον καρπό. Παλαιοεθνοβοτανολογικές μελέτες έχουν χρονολογήσει την "Annona" στην εκμετάλλευση των φυσικών πηγών και την καλλιέργεια στη Μεσοαμερική στην περιοχή του ποταμού Γιαουτεπέκ του Μεξικού, περίπου το 1000 π.Χ.

Επί του παρόντος, επτά είδη Αννώνης και ένα υβριδικό είδος καλλιεργούνται για οικιακή ή εμπορική χρήση, κυρίως για τα βρώσιμα και θρεπτικά φρούτα· διάφορα άλλα επίσης παράγουν βρώσιμα φρούτα. Πολλά από τα είδη, χρησιμοποιούνται σε παραδοσιακά φάρμακα για τη θεραπεία ποικίλων ασθενειών. Αρκετά είδη αννωνοειδών έχουν βρεθεί να περιέχουν "acetogenins", μια κατηγορία φυσικών ενώσεων με μεγάλη ποικιλία βιολογικών δραστηριοτήτων.
Κίνημα Πρίγκιπα Φιλίππου

Το Κίνημα Πρίγκιπα Φιλίππου είναι θρησκευτική αίρεση την οποία ακολουθούν τα μέλη της φυλής Καστόμ στα περίχωρα του χωριού Γιαόνανεν στο νότιο νησί του Τάνα στα Βανουάτου. Είναι λατρεία κάργκο της φυλής Γιαόνανεν, η οποία πιστεύει ότι ο Πρίγκιπας Φίλιππος, Δούκας του Εδιμβούργου, σύζυγος της Βασίλισσα Ελισάβετ Β΄, είναι θεϊκή οντότητα.
Προγκρές Μ1-4

Το Προγκρές Μ1-4 (η NASA το ονόμασε Progress 2 ή 2P) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2000 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ1 11F615A55. Μετέφερε τρόφιμα, νερό και οξυγόνο για το πλήρωμα καθώς και εξοπλισμό για την διεξαγωγή επιστημονικής έρευνας.
Αντιπρόεδρος των ΗΠΑ

Ο Αντιπρόεδρος των Ηνωμένων Πολιτειών (αγγλικά: "Vice President of the United States, VPOTUS"), είναι το δεύτερο υψηλότερο δημόσιο αξίωμα που δημιουργήθηκε από το Σύνταγμα των Ηνωμένων Πολιτειών. Ο Αντιπρόεδρος μαζί με τον Πρόεδρο, εκλέγεται έμμεσα από το λαό μέσω του Εκλεκτορικού Κολλεγίου για τετραετή θητεία. Ο αντιπρόεδρος είναι το πρώτο πρόσωπο στην προεδρική γραμμή διαδοχής και καταλαμβάνει την Προεδρία σε περίπτωση θανάτου, παραίτησης ή καθαίρεσης του Προέδρου. 

Ο Αντιπρόεδρος των ΗΠΑ, θεωρείται η δεύτερη ισχυρότερη πολιτική θέση στον κόσμο, ύστερα από τον Πρόεδρο των ΗΠΑ.

__ΕΥΡΕΤΗΡΙΟ__
Αρκούδα των Άνδεων

Η Αρκούδα των Άνδεων είναι σαρκοφάγο θηλαστικό της οικογενείας των Αρκτιδών. Το είδος έχει την επιστημονική ονομασία "Tremarctos ornatus", απαντά στην Νότια Αμερική και δεν περιλαμβάνει υποείδη. 
*Η αρκούδα των Άνδεων είναι η μοναδική εκπρόσωπος της οικογενείας των Αρκτιδών στην Νότια Αμερική, όπου αποτελεί και το βαρύτερο χερσαίο, ιθαγενές θηλαστικό μετά τον τάπιρο (βλ. Μορφολογία).
The Melancholy E.P.

The Melancholy E.P. είναι ο τίτλος του ΕΡ σινγκλ του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 1999 μέσω της δισκογραφικής εταιρείας "Century Media".

Η αρχική κοπή του ΕΡ ήταν στον περιορισμένο αριθμό των 1500 αντιτύπων. Επανεκδόθηκε τον Ιανουάριο του 2001 με δύο επιπλέον κομμάτια.

Σκοπός της συγκεκριμένης κυκλοφορίας ήταν η ραδιοφωνική προώθηση του συγκροτήματος, με πεντακόσια αντίτυπα να προορίζονται για διάφορους αμερικάνικους ραδιοφωνικούς σταθμούς. Παρ' όλα αυτά, η "Century Media" δεν πραγματοποίησε ποτέ κάτι τέτοιο.

Το ""The Melancholy E.P." περιλαμβάνει τις διασκευές στο "Shooting Star" των Bad Company και το "Electric Funeral" των Black Sabbath, όπως και τρεις μπαλάντες του συγκροτήματος, τα κομμάτια "Melancholy (Holy Martyr)", "Watching over Me" και "I Died for You". Η επανέκδοση περιλαμβάνει επίσης, την ζωντανή εκτέλεση του τραγουδιού "Colors" από το άλμπουμ "Alive in Athens", όπως και την διασκευή στο "The Ripper"" των Judas Priest.
Παναγιώτης Κατσαούνης

Ο Παναγιώτης Κατσαούνης ήταν Έλληνας ποδοσφαιριστής της προπολεμικής εποχής. Αγωνιζόταν ως μέσος και έγινε γνωστός με την ομάδα του Άρη Θεσσαλονίκης, κατακτώντας τα πρωταθλήματα Ελλάδος του 1928 και του 1932.
Ντομένικο Γκαττιλούζιο

Ο Ντομένικο Γκαττιλούζιο (περ.1422 - 1458), εξελληνισμένα Δομήνικος Γατελούζος, ήταν γενουάτης άρχοντας της Λέσβου λίγο μετά την Άλωση της Κωνσταντινούπολης, συγκεκριμένα από το 1455 ως το 1458. Δεν είχε ανεξαρτησία αλλά μερική αυτονομία καταβάλλοντας μεγάλο φόρο υποτέλειας στους Οθωμανούς Τούρκους.
Άλεν Κόλινς

O Άλεν Κόλινς ("Larkin Allen Collins Jr", 19 Ιουλίου 1952 - 23 Ιανουαρίου 1990) ήταν Αμερικανός κιθαρίστας και συνθέτης της ροκ μουσικής, γνωστός ως ιδρυτικό μέλος του southern rock συγκροτήματος Lynyrd Skynyrd. Μετά την διάλυση του συγκροτήματος το 1977, σχημάτισε τους The Rossington-Collins Band και The Allen Collins Band. Πέθανε το 1990 λόγω πνευμονίας που ανέπτυξε ο οργανισμός του, μετά την παράλυση του κάτω μέρους του σώματος του σε αυτοκινητιστικό δυστύχημα, τέσσερα χρόνια νωρίτερα.
Νικόλαος Γκαντώνας

Ο Νικόλαος Γκαντώνας (1919-1988) ήταν Έλληνας στρατιωτικός και υπουργός κατά τη διάρκεια της Δικτατορίας.
Κώστας Κουμπλής

Ο Κώστας Κουμπλής ήταν Έλληνας διεθνής ποδοσφαιριστής, γεννημένος το 1913. Έγινε γνωστός ως βασικός τερματοφύλακας της ομάδας του Άρη Θεσσαλονίκης κατά την κατάκτηση του πρωταθλήματος Ελλάδος της σεζόν 1931-32.
Δημήτρης Οπλοποιός

Ο Δημήτρης Οπλοποιός ήταν Έλληνας ποδοσφαιριστής, ο οποίος αγωνιζόταν ως αμυντικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928, όπως και επτά πρωταθλήματα Θεσσαλονίκης.
Τερέλ Καστλ

Ο Τερέλ Καστλ, γεννημένος στις 12 Σεπτεμβρίου 1972 στο Τζίνερετ της Λουιζιάνα, είναι πρώην επαγγελματίας καλαθοσφαιριστής. Έχει ύψος 1,82 μέτρα και αγωνιζόταν στη θέση του point guard. Τελευταίος σταθμός της καριέρας του ήταν η σουηδική Έκο Έρεμπρο.
Γέφυρα Αλαμίγιο

Η Γέφυρα Αλαμίγιο (puente del Alamillo) είναι μια καλωδιωτή γέφυρα στη Σεβίλλη της Ανδαλουσίας (Ισπανία), η οποία χτίστηκε για να επιτρέψει την πρόσβαση στο νησί La Cartuja (χώρος όπου κατασκευάστηκε το εκθεσιακό κέντρο για την παγκόσμια έκθεση Expo '92 της Σεβίλλης), μια χερσόνησο ανάμεσα στο κανάλι του Βασιλιά Αλφόνσου ΙΓ και τον ποταμό Γουαδαλκιβίρ.
Μορφωτικό Ίδρυμα Εθνικής Τραπέζης

Το Μορφωτικό Ίδρυμα Εθνικής Τραπέζης είναι μορφωτικό ίδρυμα για «την ανάπτυξη των Γραμμάτων, των Καλών Τεχνών και της Επιστήμης». Συστάθηκε με το Διάταγμα 311 της 1ης Απριλίου 1966. Το πρώτο Δ.Σ. του Ιδρύματος αποτελούσαν οι Ιωάννης Κακριδής, Παντελής Πρεβελάκης, ο Λίνος Πολίτης, ο διπλωμάτης Άγγελος Σ. Βλάχος, ο πρύτανης του Πανεπιστημίου Αθηνών Λεωνίδας Φιλιππίδης και ο Κωνσταντίνος Τσάτσος, πρόεδρος της Ακαδημίας Αθηνών. Πρώτος διευθυντής του Ιδρύματος ορίστηκε ο Εμμανουήλ Χ. Κάσδαγλης, συγγραφέας. Τα αρχικά στελέχη του ιδρύματος απομακρύνθηκαν δια της βίας στην περίοδο της επταετίας και επανήλθαν το 1974 με νομοθετική ρύθμιση του Γεωργίου Μαύρου, αντιπροέδρου της κυβερνήσεως.

Στο Μ.Ι.Ε.Τ. υπάγεται, ύστερα από την απορρόφησή του, και το Ελληνικό Λογοτεχνικό και Ιστορικό Αρχείο.
Λινγκόττο

Το Λινγκόττο είναι περιοχή του Τορίνο, στην Ιταλία, και η τοποθεσία όπου βρίσκεται το Κτίριο Λινγκόττο, όπου λειτουργούσε άλλοτε εργοστάσιο αυτοκινήτων της Fiat. Το κτίριο, που βρίσκεται στη λεωφόρο Βία Νίτσα, θεωρείται σημαντικό βιομηχανικό και αρχιτεκτονικό μνημείο και ένα από τα σύμβολα του ιταλικού μοντερνισμού και της ιταλικής αυτοκινητοβιομηχανίας. Αποτελεί ένα από τα πρώτα δείγματα φουτουριστικής αρχιτεκτονικής, αν όχι το πρώτο.

Η κατασκευή του κτιρίου ξεκίνησε το 1916 και η λειτουργία του το 1923. Το σχέδιο, έργο του νεαρού μηχανικού Τζιάκομο-Ματέ Τρούκκο (1869-1934), ήταν ασυνήθιστο από την άποψη ότι η παραγωγή εξελισσόταν ανηφορικά και καθετοποιημένα μέσα στο κτίριο. Οι πρώτες ύλες εισέρχονταν στο ισόγειο, κατόπιν η γραμμή παραγωγής ανέβαινε με ράμπες και τους πέντε ορόφους του κτιρίου και τελικά τα έτοιμα αυτοκίνητα εξέρχονταν στην οροφή, όπου υπήρχε πίστα δοκιμών. Η πίστα δοκιμών των αυτοκινήτων, σχεδιάστηκε το 1919 και αποτελείται από έναν δακτύλιο μήκους ενός χιλιομέτρου με δύο παραβολικές καμπύλες σχεδιασμένες ώστε να αντιμετωπίζονται ταχύτητες μέχρι 90 km/h σε μια εποχή που η μέγιστη ταχύτητα των αυτοκινήτων ήταν τα 70 km/h. Την εποχή που κατασκευάστηκε ήταν το μεγαλύτερο βιομηχανικό κτίριο του κόσμου και το σχέδιό του θεωρήθηκε πρωτοποριακό και εντυπωσιακό: ο Λε Κορμπιζιέ το αποκάλεσε "μια από τις πιο θεαματικές βιομηχανικές κατασκευές" και "κατευθυντήρια γραμμή για τον αστικό σχεδιασμό". Σε περίπου εξήντα χρόνια λειτουργίας, κατασκευάστηκαν στο Λινγκόττο 80 διαφορετικά μοντέλα αυτοκινήτων.

Το εργοστάσιο ξεπεράστηκε τεχνολογικά τη δεκαετία του 1970 και τελικά, το 1982, πάρθηκε η απόφαση να κλείσει. Το κλείσιμο του εργοστασίου προκάλεσε έντονη δημόσια συζήτηση σχετικά με το μέλλον του κτιρίου, καθώς και σχετικά με το πρόβλημα της αποβιομηχάνισης γενικότερα. Για την αξιοποίηση του κτιρίου προκηρύχθηκε αρχιτεκτονικός διαγωνισμός, τον οποίο κέρδισε ο Ιταλός αρχιτέκτονας Ρέντσο Πιάνο, που οραματίστηκε το πρώην εργοστάσιο ως έναν συναρπαστικό δημόσιο χώρο για τους κατοίκους της πόλης. Μετά από τα έργα ανακατασκευής, που ολοκληρώθηκαν το 1989, ο χώρος έλαβε τη μορφή σύγχρονου αρχιτεκτονικού συμπλέγματος, με αίθουσες συναυλιών, θέατρο, συνεδριακό κέντρο, εμπορικές στοές και ξενοδοχείο. Το ανατολικό τμήμα του κτιρίου στεγάζει τη διοίκηση της Σχολής Μηχανολογίας Αυτοκινήτου του Πολυτεχνείου του Τορίνο, καθώς και τη φοιτητική εστία. Στην οροφή υπάρχει ελικοδρόμιο, καθώς και η πινακοθήκη της Οικογένειας Ανιέλι. Η πίστα διατηρήθηκε και είναι σήμερα επισκέψιμη από το κοινό, στην οροφή της πτέρυγας που πλέον στεγάζει το εμπορικό κέντρο και το ξενοδοχείο.
μικρογραφία|Το κλιμακοστάσιο
Υπάρχουν και άλλες παρόμοιες πίστες σε οροφές εργοστασίων: στις εγκαταστάσεις της Imperia στο Βέλγιο και της Palacio Chrysler, στο Μπουένος Άιρες. Από το 1928 έως το 1958, η Imperia διέθετε πίστα μήκους άνω του ενός χιλιομέτρου, τμήμα της οποίας βρισκόταν στην οροφή του εργοστασίου.
Χαρμάνης

Ο Βασίλης Χατζηδιάκος, γνωστός ευρέως με το καλλιτεχνικό ψευδώνυμο Χαρμάνης, είναι Έλληνας ράπερ και μέλος του συγκροτήματος Ζωντανοί Νεκροί.
Μιχαήλ Κέπετζης

Ο Μιχαήλ Κέπετζης (1865 - 1939) ήταν Έλληνας διπλωμάτης και καθηγητής.

Γεννήθηκε στην Κωνσταντινούπολη. Το 1920 ήταν πρεσβευτής στη Βέρνη και αντιπρόσωπος της Ελλάδας στην Κοινωνία των Εθνών. Υπήρξε καθηγητής του Διεθνούς Δικαίου στο Πανεπιστήμιο της Λωζάννης. Πέθανε στην Αθήνα το 1939.
Ιβ Ζοζέφ ντε Κεργκελέν-Τρεμαρέκ

Ο Ιβ Ζοζέφ ντε Κεργκελέν-Τρεμαρέκ (Yves-Joseph de Kerguelen-Trémarec, 13 Φεβρουαρίου 1734 – 3 Μαρτίου 1797) ήταν εξερευνητής και αξιωματικός του Ναυτικού της Γαλλίας.
1-υδροξυβορολάνιο

Το 1-υδροξυβορολάνιο (αγγλικά "1-hydroxyborolane") είναι οργανική χημική ένωση, που περιέχει άνθρακα, υδρογόνο, βόριο και οξυγόνο, με μοριακό τύπο C4H9BO. Το υδροξυβορολάνιο είναι ένα «θυγατρικό» βορολάνιο. Σύμφωνα με μια άλλη ταξινόμηση, το 1-υδροξυβορολάνιο είναι ένα οργανικό ετεροκυκλικό διυποκατεστημένο βορικό οξύ (H3BO3).
Μπαλάσα Καντακουζηνού

Η Μπαλάσα Καντακουζηνού (1899 - 1976) ήταν Ρουμάνα πριγκίπισσα.
Νικόλαος Κίννας

Ο Νικόλαος Κίννας (1896 - 3 Ιανουαρίου 1964) ήταν Έλληνας αξιωματικός της Αστυνομίας. Το 1952 ήταν για μερικούς μήνες Αρχηγός της Αστυνομίας Πόλεων.

Ήταν γιος του Ιωάννη Κίννα και είχε 1 γιο από το γάμο του με τη Λούλα Κίννα. Κατά τη διάρκεια της Γερμανικής κατοχής, από 9 Απριλίου 1943 έως 25 Ιουνίου 1943, άσκησε καθήκοντα Αρχηγού της Αστυνομίας Πόλεων, ενώσω ήταν Αστυνομικός διευθυντής Α΄ τάξεως. Την 1η Σεπτεμβρίου 1952 προήχθη σε αρχηγό της Αστυνομία Πόλεων και παρέμεινε ως τις 22 Νοεμβρίου 1952. Τον διαδέχθηκε στη θέση ο Άγγελος Έβερτ. Κηδεύτηκε τον Ιανουάριο του 1964 και η ταφή έγινε στο Πρώτο Νεκροταφείο.
Προγκρές Μ-05Μ

Το Προγκρές Μ-05Μ (η NASA το ονόμασε Progress 37P) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2010 για να ανεφοδιάσει τον Διεθνή Διαστημικό Σταθμό.
Ο εαυτούλης μου

Ο εαυτούλης μου είναι ελληνική κωμική ταινία σε παραγωγή Νόβακ Φιλμ και σε σκηνοθεσία Ορέστη Λάσκου.
Αμπουλλά Αβλονί

Ο Αμπουλλά Αβλονί ( 12 Ιουλίου 1878-1934) ήταν Ουζμπέκος ποιητής από την Τασκένδη. Στην γενέτειρά του σπούδασε στο Μεντρεσέ, σε ένα μουσουλμανικό ιεροδιαδασκαλείο. Στην προεπαναστατική περίοδο το έργο του αποσκοπούσε στο να μορφώσει τους συμπατριώτες του. Και για αυτόν ακριβώς τον λόγο, εξέδωσε, το 1907, δύο εφημερίδες την Όστε και τη Σουχράτ, οι οποίες έκλεισαν για τον ριζοσπαστισμό τους και το επαναστατικό περιεχόμενό τους. Επίσης, συμμετείχε, το 1917, στην Οκτωβριανή Επανάσταση βοηθώντας στην πολιτιστική ανάπτυξη της χὠρας του.
Within Temptation

Οι Within Temptation είναι ολλανδικό μουσικό συγκρότημα συμφωνικής metal - συμφωνικής rock μουσικής που ιδρύθηκε το 1996 από την τραγουδίστρια Σάρον Ντεν Άντελ και τον κιθαρίστα Ρόμπερτ Γουέστερχολτ. Αρχικά το όνομα του συγκροτήματος ήταν "the Portal", ωστόσο πριν την ηχογράφηση του πρώτου τους δίσκου μετονομάστηκαν σε "Within Temptation". Ο πιο εμφανές και γνωστός ήχος τους περιγράφεται ως συμφωνικό metal, ενώ στα πρώτα τους βήματα, όπως στο ντεμπούτο άλμπουμ "Enter", ήταν ως επί το πλείστον gothic metal. Το "Enter" είχε ακόμη και μια υπόδειξη από doom metal. Σε μια συνέντευξή η den Adel δήλωσε ότι: «Θεωρούμε τους εαυτούς μας περισσότερο ένα συμφωνικό ροκ συγκρότημα... Κατά τη γνώμη μου, δεν είμαστε gothic μπάντα».
Ολοκλήρωση κατά Λεμπέγκ

Στα Μαθηματικά, το ολοκλήρωμα μιας μη αρνητικής συνάρτησης μπορεί με τον απλούστερο τρόπο, να θεωρηθεί ως το εμβαδό μεταξύ της γραφικής παράστασης της συνάρτησης και τον άξονα των . Ολοκλήρωση κατά Λεμπέγκ είναι μια μαθηματική κατασκευή που επεκτείνει το ολοκλήρωμα σε μια ευρύτερη κατηγορία συναρτήσεων. Επίσης, επεκτείνει το πεδίο ορισμού πάνω στο οποίο οι συναρτήσεις αυτές μπορούν να οριστούν. Ήταν ήδη αντιληπτό, πως για μη αρνητικές, αρκετά λείες (αρκετά μεγάλης κλάσης διαφορισιμότητας) συναρτήσεις (όπως οι συνεχείς συναρτήσεις ορισμένες σε κλειστά και φραγμένα διαστήματα) το "εμβαδό κάτω από την καμπύλη" μπορούσε να οριστεί ως το ολοκλήρωμα και υπολογίζονταν χρησιμοποιώντας τεχνικές προσέγγισης με πολύγωνα. Όμως, καθώς οι ανάγκες για χρήση πιό περίπλοκων συναρτήσεων μεγάλωναν (όπως για παράδειγμα στη Θεωρία πιθανοτήτων), έγινε ξεκάθαρο πως απαιτούνταν πιό προσεκτικές μέθοδοι προσέγγισης, για να οριστεί ένα πιό κατάλληλο ολοκλήρωμα. Επίσης, υπήρχε η ανάγκη για ολοκλήρωση σε γενικότερους χώρους πέραν της πραγματικής ευθείας. Το ολοκλήρωμα Λεμπέγκ παρέχει όλους τους απαραίτητους κανόνες και έννοιες για να γίνει αυτό.

Το ολοκλήρωμα Λεμπέγκ είναι πολύ σημαντικό στην Πραγματική Ανάλυση, καθώς και σε άλλα πεδία των μαθηματικών. Πήρε το όνομά του από τον Ανρί Λεμπέγκ (1875–1941), ο οποίος το εισήγαγε το 1904. Είναι επίσης η βάση για τους ορισμούς και τη θεμελίωση της αξιωματικής Θεωρίας Πιθανοτήτων.

Ο όρος "ολοκλήρωση κατά Λεμπέγκ" μπορεί να αναφέρεται, είτε γενικά στη θεωρία της ολοκλήρωσης μιας συνάρτησης ως προς ένα γενικό μέτρο, όπως παρουσιάστηκε από τον Λεμπέγκ, ή στην ειδική περίπτωση που το ολοκλήρωμα μιας συνάρτησης ορίζεται πάνω σε ένα υποσύνολο τού άξονα των πραγματικών αριθμών ως προς το μέτρο Λεμπέγκ.
Βανέσα Βιγιέλα

Η Βανέσα Βιγιέλα (ισπανικά: "Vanessa Villela") γεννημένη στις 28 Ιανουαρίου 1978 στην Πόλη του Μεξικού, είναι μια ηθοποιός που εμφανίστηκε στις μεξικάνικες τηλεοπτικές σειρές "Romántica obsesión", "Ellas, inocentes o culpables", "Súbete a mi moto", "Un nuevo amor", "El cuerpo del deseo", "Decisiones" και "Amores de mercad"o.
Προγκρές Μ-ΜIΜ2

Το Προγκρές Μ-ΜIΜ2 (ρωσ. "Прогресс М-МИМ2") ή Προγκρές M-MRM2 ή Progress M-SO2, ήταν ρωσικό μη επανδρωμένο μετασκευασμένο διαστημόπλοιο Προγκρές του οποίο χρησιμοποιήθηκε για την μεταφορά του τμήματος Πόισκ στον Διεθνή Διαστημικό Σταθμό. Επρόκειτο για σκάφος της έκδοσης Προγκρές-Μ 11F615A55 από το οποίο είχε αφαιρεθεί το τμήμα μεταφοράς φορτίου ώστε να τοποθετηθεί στην θέση του το Πόισκ. Ήταν παρόμοιο με το Προγκρές M-SO1 που μετέφερε στον διαστημικό σταθμό το τμήμα Πιρς το 2001.
Λουνά 10

Το Λουνά 10 ή Λούνικ 10 (ρωσ. "Луна-10") ήταν σοβιετικό μη επανδρωμένο διαστημόπλοιο, το οποίο εκτοξεύτηκε το 1966 στα πλαίσια του προγράμματος Λουνά (του σοβιετικού σεληνιακού προγράμματος). Είναι ο πρώτος στην ιστορία τεχνητός δορυφόρος της Σελήνης και το πρώτο που έφερε εικόνες και άλλα δεδομένα για την αθέατη από την Γη πλευρά του φυσικού μας δορυφόρου. Ήταν τροχιακό σκάφος, τύπου E-6S.
Ενρίκο Τελλίνι

Ο Ενρίκο Τελλίνι ("Enrico Tellini", 25 Αυγούστου 1871 - 27 Αυγούστου 1923) ήταν Ιταλός στρατηγός και επικεφαλής της επιτροπής των Μεγάλων Δυνάμεων (Μεγάλη Βρετανία, Γαλλία, Ιταλία), η οποία θα καθόριζε τα ελληνοαλβανικά σύνορα. Γεννήθηκε στο Καστελνουόβο ντι Γκαρφανιάνα στην Ιταλία.
Chevrolet Corvette C3

Η τρίτη γενιά της Chevrolet Corvette, γνωστή ως Chevrolet Corvette C3, μπήκε στην παραγωγή τον Αύγουστο του 1967 και κυκλοφόρησε τον Σεπτέμβριο, ως μοντέλο της σεζόν του 1968. Λόγω της εξαιρετικά μεγάλης εμπορικής της επιτυχίας, διατηρήθηκε για 15 χρόνια, με αρκετές όμως ενδιάμεσες αναβαθμίσεις στην αισθητική και στον εξοπλισμό, και η παραγωγή της έφτασε ως τον Οκτώβριο του 1982, με αποτέλεσμα να γίνει η μακροβιότερη γενιά στην ιστορία της Corvette. Επίσης διατηρεί και τον άτυπο τίτλο της δημοφιλέστερης γενιάς, καθώς κατασκευάστηκαν συνολικά 542.741 αντίτυπα της Corvette C3, από τα οποία τα 70.586 ήταν καμπριολέ (η ανοιχτή εκδοχή παρήχθη από το 1967 έως το 1975), με το μέγιστο ετήσιο ρεκόρ της ιστορίας όλων των γενεών της Corvette να σημειώνεται την σεζόν του 1979, όταν και παρήχθησαν 53.807 αντίτυπα. Αντικαταστάθηκε τον Μάρτιο του 1983 από την Chevrolet Corvette C4.

Ειδικότερα οι Corvette C3 που κατασκευάστηκαν από την σεζόν (model year) του 1969 έως την σεζόν του 1976 διατέθηκαν ως Corvette Stingray (stingray : σαλάχι στα αγγλικά), ονομασία που τελικώς επανήλθε τον Σεπτέμβριο του 2013 με το λανσάρισμα της Corvette C7 και διατηρήθηκε και στη σημερινή Corvette C8. Για την ακρίβεια, στην Corvette C3 ήταν η δεύτερη φορά που χρησιμοποιήθηκε αυτή η ονομασία, αν και η προκάτοχος Corvette C2 του 1962 - 1967 την έφερε σε μορφή δύο λέξεων, ως «Sting Ray», αντί για μονολεκτικά.
Τζοχάρ Τσαρνάεφ

Ο Τζοχάρ Τσαρνάεφ ("Джоха́р Анзо́рович Царна́ев", 22 Ιουλίου 1993) είναι ο αδερφός του Ταμερλάν Τσαρνάεφ, ο οποίος μαζί με τον Τζοχάρ έκαναν την δολοφονική επίθεση στον μαραθώνιο της Βοστώνης το 2013. Ο 26χρονος αδερφός του σκοτώθηκε από την αστυνομία ενώ ο Τζοχάρ διέφυγε βαθιά τραυματισμένος. Καταδικάστηκε στις 16 Μαίου 2015 σε θανατική ποινή, συγκεκριμένα σε θανατηφόρα ένεση. H εκτέλεση δε θα υλοποιηθεί παρά μετά από αρκετά χρόνια, αφού είναι 62ος σε σειρά εκτέλεσης καταδικασμένων σε θάνατο στις ΗΠΑ.
Χινοτέγα

Η Χινοτέγα (ισπανικά: "Jinotega", ισπανική : [xinoˈteɣa]) είναι η πρωτεύουσα του διαμερίσματος της Χινοτέγα στη βόρεια κεντρική περιοχή της Νικαράγουα.

Η Χινοτέγα έχει πληθυσμό 123.548 κατοίκων.
Πίτερ Μ. Κρίστιαν

Ο Πίτερ Μ. Κρίστιαν (Peter M. Christian, 1947-) ήταν ο Πρόεδρος των Ομόσπονδων Πολιτειών της Μικρονησίας από το 2015 ως το 2019.
Εξελέγη πρόεδρος στις 11 Μαΐου 2015.
Μάρκος Νομικός

Ο Μάρκος Νομικός, του Πέτρου, (17 Σεπτεμβρίου 1898 - 7 Φεβρουαρίου 1984), ήταν Έλληνας εφοπλιστής και πολιτικός. Υπηρέτησε ως βουλευτής Κυκλάδων. Ήταν γόνος της οικογένειας εφοπλιστών Νομικού, από τη Σαντορίνη.
Αλγεβρική θεωρία αριθμών

Η Αλγεβρική θεωρία αριθμών αποτελεί ένα σημαντικό τομέα της θεωρίας αριθμών που μελετάει αλγεβρικές δομές, οι οποίες σχετίζονται με αλγεβρικούς ακέραιους αριθμούς. Αυτό επιτυγχάνεται θεωρώντας έναν δακτύλιο αλγεβρικών ακεραίων "O" πάνω σε ένα αλγεβρικό αριθμητικό σώμα "K"/Q και μελετώντας αλγεβρικές ιδιότητες όπως παραγοντοποίηση, την συμπεριφορά ιδεωδών και την επέκταση σωμάτων. Σε αυτές τις περιπτώσεις, ορισμένες ιδιότητες και χαρακτηριστικά των ακεραίων - όπως η μοναδική παραγοντοποίηση - δεν ισχύουν απαραίτητα. Η εφαρμογή διάφορων θεωριών και μαθηματικών εργαλείων όπως θεωρία Γκαλουά, Ομάδες Συνομολογίας, Ομάδες Αναπαραστάσεων και L-συνάρτησεις επιτρέπουν την αντιμετώπιση νέων προβλημάτων, φαινομένων και εν μέρει την αποκατάσταση της συμπεριφοράς των ακεραίων αριθμών.
Τιράσπολ

thumb|240px|Το κτίριο όπου στεγάζονται το κοινοβούλιο της Υπερδνειστερίας
Η Τιράσπολ ή Τιράσπολη (ρωσικά και ουκρανικά: Тирасполь) διεθνώς αναγνωρίζεται ως πόλη της Μολδαβίας, αλλά de facto είναι πρωτεύουσα και διοικητικό κέντρο του μη-αναγνωρισμένου κράτους της Υπερδνειστερίας. Βρίσκεται στις ανατολικές όχθες του Δνείστερου. Η σύγχρονη πόλη ιδρύθηκε το 1792 από τον Ρώσο στρατηγό Αλεξάντερ Βασίλιεβιτς Σουβόροφ. Ο πληθυσμός υπολογίζεται σε 133.800 κατοίκους (2014).
Προγκρές Μ1-11

Το Προγκρές Μ1-11 (η NASA το ονόμασε Progress 13 ή 13P) ήταν ρωσικό μη επανδρωμένο διαστημόπλοιο, τύπου Προγκρές-Μ1 11F615A55, το οποίο εκτοξεύτηκε το 2004 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, καθώς και εξοπλισμό για την διεξαγωγή επιστημονικής έρευνας. Επίσης μετέφερε ένα διαστημικό σκάφανδρο Ορλάν προ αντικατάσταση παλαιότερου, νέα γεννήτρια οξυγόνου τύπου Elektron το πακέτο πειραμάτων Matreshka, που τοποθετήθηκε στο εξωτερικό του τμήματος Ζβεζντά και άλλα υλικά.
Live - Bursting Out

Το Live - Bursting Out είναι διπλό, ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 22 Σεπτεμβρίου του 1978 μέσω της δισκογραφικής εταιρίας "Chrysalis Records". 

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 4,3 / 5 και το "ProgArchives" με 4,17 / 5.

Ο δίσκος ανέβηκε στο Top-20 των περισσότερων ευρωπαϊκών τσαρτ και το # 21 του Billboard των ΗΠΑ, όπως και το # 24 στον Καναδά. Βραβεύθηκε ως χρυσός στις Ηνωμένες Πολιτείες και τον Καναδά και ως ασημένιος στην Μεγάλη Βρετανία.
Κωνσταντίνος Στάικος

Ο Κωνσταντίνος Σπ. Στάικος είναι Έλληνας αρχιτέκτονας και ιστορικός του βιβλίου. Γεννήθηκε τον Μάρτιο του 1943 και σπούδασε στη Σχολή Καλών Τεχνών, στο τμήμα εφαρμοσμένων Τεχνών, Διακοσμητική - Σκηνογραφία. Ολοκλήρωσε τις σπουδές του στο Παρίσι, στην École Nationale Superieur des arts Decoratif, και εργάστηκε ως αρχιτέκτων εσωτερικών χώρων από τη δεκαετία του 1960.

Από τα πιο σημαντικά έργα που του ανατέθηκαν ήταν ο σχεδιασμός και η επίβλεψη των εργασιών σε δύο βιβλιοθήκες: η Βιβλιοθήκη της Μονής του Αγίου Ιωάννου του Θεολόγου στην Πάτμο, που διήρκεσε 10 χρόνια και ολοκληρώθηκε το 1989 και η Βιβλιοθήκη του Οικουμενικού Πατριαρχείου στο Φανάρι, που ολοκληρώθηκε το 1993. Άλλα έργα του είναι η αποκατάσταση, ανάπλαση, διαμόρφωση και ο εξοπλισμός μνημειακών χώρων όπως: το Δημαρχείο Αθηνών, η Βουλή των Ελλήνων, η Εθνική Βιβλιοθήκη κ.α.

Παράλληλα, από το 1973, ασχολείται με την ιστορία του Ελληνικού βιβλίου, από τον 15ο αιώνα ως τον 19ο, δηλαδή από την Αναγέννηση ως τον Νεοελληνικό Διαφωτισμό και με την αρχιτεκτονική εξέλιξη του θεσμού της βιβλιοθήκης από την Αρχαιότητα έως την Αναγέννηση. Προϊόν της ενασχόλησης αυτής είναι η έκδοση με τίτλο, «Χάρτα της Ελληνικής Τυπογραφίας» και η έκδοση «Βιβλιοθήκη. Από την Αρχαιότητα έως την Αναγέννηση και Σημαντικές Ουμανιστικές και Μοναστηριακές Βιβλιοθήκες (3.000 π.Χ - 1.600 μ.Χ.)», που κυκλοφόρησαν και αγγλικά. Από το 2000, εκδοτικοί οίκοι της Ευρώπης και της Αμερικής του ανέθεσαν τη συγγραφή της ιστορίας της βιβλιοθήκης στο Δυτικό Πολιτισμό, έκδοση που κυκλοφόρησε σε πέντε τόμους: Ο Ελληνικός Κόσμος, η Ρωμαϊκή Εποχή, το Βυζάντιο, ο Δυτικός Μεσαίωνας και η Αναγέννηση. Το Δεκέμβριο του 2012 κυκλοφόρησαν οι μελέτες του «Η Βιβλιοθήκη του Πλάτωνα και της Ακαδημίας» και "Διαχρονικά τεκμήρια της Πλατωνικής παράδοσης", ενώ τον Δεκέμβριο του 2015 εκδόθηκε το έργο του "Αριστοτέλους Βιβλιοθήκη". 

Ο Κωνσταντίνος Στάικος αποφάσισε το 2010 να παραχωρήσει τη συλλογή βιβλίων του στο Ίδρυμα Ωνάση, με στόχο να διατηρηθεί ως κτήμα εσαεί του Ελληνικού έθνους. Η συλλογή βιβλίων του μετονομάστηκε σε "Ελληνική Βιβλιοθήκη του Ιδρύματος Ωνάση" και εγκαταστάθηκε στο νεοκλασσικό κτήριο που διατηρεί το Ίδρυμα στην οδό Αμαλίας 56.

Ο Κωνσταντίνος Στάικος είναι ιδιοκτήτης του εκδοτικού-τυπογραφικού οίκου Άτων.
Ιωάννης Αβράμιος

Ο Ιωάννης Αβράμιος (Βενετία 1670 – Βιέννη 1718) ήταν Έλληνας λόγιος, ιατρός, δάσκαλος και διορθωτής ελληνικών βιβλίων και ιερωμένος κρητικής καταγωγής. Οι σπουδές του αφορούσαν τα αρχαία ελληνικά και τα λατινικά. Έγραψε, καθώς και διόρθωσε αρκετά κείμενα, φιλοτεχνώντας και πολλές μεταφράσεις. Έργα του γνωστά, πρέπει να θεωρούνται: "Απανθίσματα ποιητικά", "Πολιτικόν θέατρον", "Λόγοι", κ.ά.
Χρήστος Αγαλλόπουλος

Ο Χρήστος Αγαλλόπουλος (1897 - 8 Ιουνίου 1959) ήταν Έλληνας νομικός και κοινωνιολόγος. Έγινε γνωστός ως ο άνθρωπος που καθιέρωσε την κοινωνική ασφάλιση στην Ελλάδα και ήταν ο πρώτος γενικός διευθυντής του ΙΚΑ, από το 1934 ως το 1954.
Προγκρές Μ1-10

Το Προγκρές Μ1-10 (η NASA το ονόμασε Progress 11 ή 11P) ήταν ρωσικό μη επανδρωμένο διαστημόπλοιο τύπου Προγκρές-Μ1 11F615A55, το οποίο εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Μετέφερε προμήθειες, συμπεριλαμβανομένων τροφίμων, νερού και οξυγόνου για το πλήρωμα καθώς και εξοπλισμού για την διεξαγωγή επιστημονικής έρευνας.
Ουίλιαμ Χάζλιτ

Ο Ουίλιαμ Χάζλιτ ("William Hazlitt", 10 Απριλίου 1778 - 18 Σεπτεμβρίου 1830) ήταν Άγγλος συγγραφέας, γνωστός για τα ανθρωπιστικά δοκίμιά του και τη λογοτεχνική κριτική, ως ο μεγαλύτερος κριτικός τέχνης της εποχής του, και ως κριτικός θεάτρου, κοινωνικός σχολιαστής και φιλόσοφος. Ήταν επίσης ζωγράφος. Θεωρείται σήμερα ένας από τους μεγάλους κριτικούς και δοκιμιογράφους της αγγλικής γλώσσας, μαζί με τον Σάμιουελ Τζόνσον και τον Τζωρτζ Όργουελ. Ωστόσο, το έργο του σήμερα διαβάζεται λίγο και ως επί το πλείστον δεν τυπώνεται πια. Κατά τη διάρκεια της ζωής του έγινε φίλος με πολλούς συγχρόνους του, που συναποτελούν τον λογοτεχνικό κανόνα του 19ου αιώνα, συμπεριλαμβανομένων των Charles και Mary Lamb, Σταντάλ, Samuel Taylor Coleridge, William Wordsworth, και Τζον Κητς.
Λειβαδιακός Λειβαδιών

Ο Λειβαδιακός Λειβαδιών είναι κυπριακός αθλητικός σύλλογος με έδρα τα Λιβάδια της επαρχίας Λάρνακας. Διατηρεί ομάδα ποδοσφαίρου η οποία έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Επιπλέον, διατηρούσε ομάδα ποδοσφαίρου σάλας η οποία είχε συμμετοχές στην Α΄ κατηγορία της Κύπρου.
Προγκρές Μ1-9

Το Προγκρές Μ1-9 (η NASA το ονόμασε Progress 9 or 9P) ήταν ρωσικό μη επανδρωμένο διαστημόπλοιο τύπου Προγκρές-Μ, το οποίο εκτοξεύτηκε το 2002 για να ανεφοδιάσει τον Διεθνή Διαστημικό Σταθμό. Μετέφερε προμήθειες, συμπεριλαμβανομένων τροφίμων, νερού, οξυγόνου και επιστημονικού εξοπλισμού για την διεξαγωγή επιστημονικής έρευνας.
Σιδηροδρομικός Σταθμός Καλαμπάκας

Ο Σιδηροδρομικός Σταθμός Καλαμπάκας είναι σιδηροδρομικός σταθμός στην Καλαμπάκα. Βρίσκεται μέσα στην πόλη του νομού Τρικάλων. Ο σταθμός άνοιξε στις 16 Ιουνίου 1886 από την εταιρεία Θεσσαλικών Σιδηροδρόμων και εξυπηρετείται από τα υπεραστικά τρένα προς την Αθήνα και τον Παλαιοφάρσαλο.
Θανάσης Αντετοκούνμπο

Ο Αθανάσιος Ροτίμι Αντετοκούνμπο (Σεπόλια, 18 Ιουλίου 1992) ευρύτερα γνωστός ως Θανάσης Αντετοκούνμπο είναι Έλληνας διεθνής επαγγελματίας καλαθοσφαιριστής, νιγηριανής καταγωγής. Έχει ύψος 2,01 μ. και αγωνίζεται στη θέση του Σμολ φόργουορντ για την ομάδα Μιλγουόκι Μπακς του NBA. Έχει τέσσερις αδελφούς, μεταξύ των οποίων ο δυο φορές MVP του ΝΒΑ (2019, 2020) και επίσης παίκτης των Μιλγουόκι Μπακς, Γιάννης Αντετοκούνμπο και ο παίκτης των Λος Άντζελες Λέικερς, Κώστας Αντετοκούνμπο.
Atom Heart Mother

To Atom Heart Mother είναι το πέμπτο στούντιο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 2 Οκτωβρίου 1970 μέσω της "Harvest Records".
Λάιζα Μινέλι

Η Λάιζα Μινέλι ("Liza May Minnelli", 12 Μαρτίου 1946) είναι Αμερικανίδα ηθοποιός και τραγουδίστρια βραβευμένη με Όσκαρ Α' Γυναικείου Ρόλου για τη συμμετοχή της στην ταινία του 1972 "Καμπαρέ (Cabaret, 1972)". Η Μινέλι είναι επίσης κάτοχος δυο Χρυσών Σφαίρών, ενός BAFTA, ενός Βραβείου Έμμυ και τέσσερα Βραβείων Τόνυ (μεταξύ των οποίων και ένα ειδικό βραβείο Τόνι). Η Μινέλι είναι κόρη της ηθοποιού και τραγουδίστριας της χρυσής εποχής του Χόλιγουντ Τζούντι Γκάρλαντ και του σκηνοθέτη Βινσέντε Μινέλι.
Ούρος Α΄ Βουκάνοβιτς

Ο Ούρος Α΄ Βουκάνοβιτς (σερβικά: "Урош I", 1083 - 1145) ήταν ηγεμόνας, Μεγάλος Ζουπάνος, του Μεγάλου Πριγκιπάτου της Ράσκας από το περ. 1112 έως το 1145.

Ήταν γιος του Μάρκο. Το όνομα "Ούρος" πιθανότατα προέρχεται από την ουγγρική λέξη Ουρ, που σημαίνει "πρίγκιπας", το οποίο μεταφράζεται στο σλαβικό όνομα "Προβόσλαβ", ή "Πριμισλάβ". Πιθανότατα επειδή ο Μάρκο παντρεύτηκε μια ουγγρική σύζυγο. Μετά το θάνατο του θείου του Βουκάν το 1112 τον διαδέχτηκε ο Ούρος.

Το 1113 ή το 1114, ο βυζαντινός στρατός εισέβαλε στην Διόκλεια και κατέλαβε την πρωτεύουσά της Σκούταρι. Οι Βυζαντινοί εκτόπισαν τον Τζόρτζε πρίγκιπα της Διοκλείας, ο οποίος βρήκε καταφύγιο στον Ούρος. Αυτός το 1125 οδήγησε τον στρατό του εναντίον των Βυζαντινών συναντήθηκαν στην Μάχη της Αντιβάρεως, όπου ο Ούρος βγήκε νικητής και απεκατέστησε τον Τζόρτζε στην Διόκλεια. Οι Βυζαντινοί εισέβαλαν και πάλι στην Διόκλεια, συνέλαβαν τον Τζόρτζε, ο οποίος οδηγήθηκε στην Κωνσταντινούπολη, όπου και απεβίωσε.

Περίπου το 1130, νυμφεύτηκε την Έλενα των Αρπάντ, κόρη του Μπέλα Β΄ της Ουγγαρίας. Ο Μπέλα Β΄, λόγω του ότι ήταν τυφλός, βασιζόταν εξ ολοκλήρου στην Έλενα, η οποία ήταν συγκυβερνήτης.

Το 1137 ο Λαδίσλαος Β΄, γιος του Μπέλα, έγινε μπάνος της Βοσνίας. Όταν ο Μπέλα Β΄ απεβίωσε στις 13 Φεβρουαρίου 1141, ο πρωτότοκος γιος του Γκέζα Β΄ ανέβηκε στον θρόνο, αν και παιδί ακόμη.
Ούρος Β΄ Πρίμισλαβ

Ο Ούρος Β΄ Πρίμισλαβ ("σερβικά : Урош II Примислав") ήταν Σέρβος μεγάλος Ζουπάνος της Ράσκας από περίπου το 1145 έως το 1162, με σύντομες διακοπές ως κυβερνήτης από τον αδελφός του Ντέζα που τον ανέτρεπε. Η περίοδος βασιλείας του χαρακτηριζόταν από μια περίοδο πάλης για την εξουσία μεταξύ των αδελφών Βουκάνοβιτς.

Ο Ούρος ήταν γιος και διάδοχος του Ούρος Α΄ και της Άννας Διογενήσσας.

Το 1149 ζήτησε την βοήεθια των Ούγγρων και του ανηψιού βασιλέα Μπέλος εναντίον των Βυζαντινών. Το 1150 ο Ούρος ορκίστηκε πίστη στον αυτοκράτορα και απαίτησε ό αδελφός του Ντέζα που είχε επαναστατήσει και καταλάβει προσωρινά την εξουσία, να μπει στη φυλακή. Τελικά για να ανακτήσει τα εδάφη του ορκίστηκε πίστη στον Ντέζα και αναγνωρίστηκε ως κυβερνήτης της Δαλματίας.

Στο 1151 ο Βυζαντινός αυτοκράτορας Μανουήλ Α΄, που εν τω μεταξυ είχε κάνει υποτελείς τον Ούρος και τον Ντέζα, κηρύσσει τον πόλεμο στην Ουγγαρία. Αυτό οφείλεται στο γεγονός ότι η Ουγγαρία είχε βοηθήσει τη Σερβία σε εξεγέρσεις εναντίον της βυζαντινής κυριαρχίας. Τα βυζαντινά στρατεύματα αποστέλλονται στο Σύρμιο και σε όλο τον Δούναβη. Οι Βυζαντινοί προκάλεσαν μεγάλες καταστροφές και στη συνέχεια αποσύρθηκαν. Ο Ούγγρος βασιλιάς σύντομα υπέγραψε συνθήκη ειρήνης. Κατά τη διάρκεια των επόμενων 20 ετών έγιναν άλλες 10 εκστρατείες των Βυζαντινών κατά της Ουγγαρίας μέσω της Ράσκας.

Το φθινόπωρο του 1154, ο Μανουήλ Α΄ διευθετεί τη διαφορά μεταξύ Ούρος και Ντέζα. Ο αυτοκράτορας αποκατασταθεί τον Ούρος στην θέση του Μεγάλου Ζουπάνου το 1155 ή το 1156, και έδωσε στον έκπτωτο Ντέζα ένα φέουδο κοντά στη Νις.

Το 1161 ή 1162 ο Ούρος αντικαθίσταται από τον Μπέλος ο οποίος κυβερνά για λίγο, πριν επιστρέψει στην Ουγγαρία και την Κροατία.
Μάχη του ποταμού Τάρα

Η Μάχη του ποταμού Τάρα ήταν μία μάχη που έγινε το 1150 στον ποταμό Τάρα στα εδάφη του Μεγάλου Πριγκιπάτου της Ράσκας ανάμεσα στο πριγκιπάτο τους συμμάχους του Ούγγρους και την Βυζαντινή Αυτοκρατορία. 

Αρχηγοί του στρατού του πριγκιπάτου ήταν οι Γκρντέσκα και Βούτσινα όπου ήταν οι στρατιωτικοί διοικητές του στρατού του Ούρος Β΄. Οι Βυζαντινοί κέρδισαν την μάχη και τον Σερβο-ουγγρικό στρατό, όπου πιάστηκαν και αιχμάλωτοι οι δύο στρατιωτικοί διοικητές τους. Οι κρατούμενοι αναφέρεται ότι μεταφέρθηκαν στην Σερδική.
Μπέλος Βουκάνοβιτς

Ο Μπέλος Βουκάνοβιτς ("σερβικά : Белош") (περ. 1141-1163), ήταν Σέρβος πρίγκιπας και η ευγενείς tου Ουγγρικού βασιλείου, υπηρέτησε ως αντιβασιλέας της Ουγγαρίας το 1141 - 1146 μαζί με την αδελφή του Ελένη , η βασίλισσα σύζυγος του βασιλιά Μπέλα Β΄. Υπηρέτησε ως ηγεμόνας της Κροατίας το 1142-1158 και εν συντομία το 1163. Ως μέλος της Σερβικής δυναστείας Βουκάνοβιτς ήταν Μεγάλος Ζουπάνος του Μεγάλου Πριγκιπάτου της Σερβίας το 1162. Έζησε κατά τη διάρκεια μιας περιόδου όπου Σερβία και Ουγγαρία είχαν συμμαχία προς την αυξανόμενη απειλή από τους Βυζαντινούς.

Ο Μπέλος ήταν ο μεσαίος γιος του Ούρος Α΄ και της Άννας Διγένησσας. Διαδέχτηκε στον θρόνο της Ράσκας τον αδελφό του Ούρος Β΄ Πρίμισλαβ.

Όταν πέθανε ο Μπέλα Β΄της Ουγγαρίας στις 13 Φεβρουαρίου 1141 ο Μπέλος με την αδελφή του Ελένη έγιναν αντιβασιλείς επειδή ο κληρονόμος ήταν ακόμα ανήλικος μέχρι τον Σεπτέμβριο του 1146. Σε 1145 έλαβε τον τίτλο του Κόμη Παλατινου, ο υψηλότερος τίτλος του Βασιλείου. Την ίδια εποχή ο Βυζαντινός αυτοκράτορας Μανουήλ Α΄ Κομνηνός επιτέθηκε στην Ουγγαρία, ωστόσο ο Μπέλος κατάφερε να υπερασπιστεί την χώρα επιτυχώς.

Έπειτα έλαβε τον τίτλο του Ban (ηγεμόνα) της Κροατίας και της Δαλματίας, αντιβασιλέας στην Κροατία το 1142. Το 1154, βοηθά τον ηγεμόνα της Βοσνίας να κατακτήσει το Μπρανίσεβο από τους Βυζαντινούς.

Το 1158 εγκαταλείπει την Ουγγαρία και επιστρέφει στη Σερβία και το 1162 έγινε μέγας Ζουπάνος για να παραχωρήσει τον θρόνο μερικούς μήνες αργότερα στον άλλο αδελφό του Ντέσα. Επέστρεψε στην Κροατία ως ηγεμόνας της.

Παντρεύτηκε την κόρη του του Ρώσου ηγεμόνα Βλαντιμίρ Ντολγκορούγκοβ το 1150 κι ίδρυσε ένα μοναστήρι το Μπάναστορ στην σημερινή Ουγγαρία. Μετά από 1163 δεν υπάρχουν πλέον αναφορές στο όνομά του.
Stonedhenge

Stonedhenge είναι ο τίτλος του δεύτερου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου στις 22 Φεβρουαρίου 1969 μέσω της δισκογραφικής εταιρείας "Deram". Επανεκδόθηκε στις 31 Ιουλίου 2002 από την "Deca Dance" με τέσσερα επιπλέον κομμάτια.
Ο δίσκος ηχογραφήθηκε από τις 3 ως τις 15 Σεπτεμβρίου 1968 στα "Decca Studios" του Λονδίνου με σκοπό την κυκλοφορία στις αρχές του επόμενου έτους. Εκτός άλμπουμ παρέμεινε το τραγούδι ""Boogie On", το οποίο εμφανίστηκε το 1972 στην συλλογή "Alvin Lee and Company".
Στις 29 Νοεμβρίου 1968 εκδόθηκε το σινγκλ "Hear Me Calling", ενώ το άλμπουμ ακολούθησε τρεις μήνες αργότερα, ανεβαίνοντας στο # 6 των τσαρτ της πατρίδας των Ten Years After και το # 61 στο Billboard, όπου παρέμεινε για 18 εβδομάδες.
Η περιοδεία για την προώθηση του άλμπουμ κράτησε μέχρι τις 14 Ιουνίου και στη συνέχεια το συγκρότημα ξεκίνησε τις ηχογραφήσεις του επόμενου του δίσκου με τίτλο "Ssssh"".
Μουσικό είδος

Μουσικό είδος ονομάζεται μια σύμβαση για την περιγραφή, καταγραφή και ταξινόμηση έργων μουσικής και μουσικών ή συνθετών. Μεταξύ των στοιχείων που καθορίζουν ένα είδος μουσικής συγκαταλέγονται το ύφος, η τεχνοτροπία, η σύνθεση των συνόλων που εκτελούν το έργο και λοιπά. Μερικά από τα πιο κοινά είδη μουσικής είναι:

*ροκ εντ ρολ
*μέταλ
*κλασική
*μπλουζ
*τζαζ
*κάντρι
*rhythm and blues
*χιπ χοπ
*σόουλ
*φανκ
*πανκ
*γκόσπελ
*τάγκο
*ποπ
*ηλεκτρονική 
*ίντι ποπ
Άννα Διογένη

Η Άννα Διογένη ή Διογενήσσα ("σερβικά : Ана Диогенисса"), (περ. 1074-1145) ήταν βυζαντινή αρχόντισσα από τη Δυναστεία του Διογένη, που έγινε η μεγάλη πριγκίπισσα της Ράσκας (Σερβίας) ως σύζυγος τού Ούρου Α΄ Βουκάνοβιτς.

Ή Άννα γεννήθηκε στην Κωνσταντινούπολη λίγο πριν ή το αργότερο εννέα μήνες μετά το θάνατο του πατέρα της Κωνσταντίνου Διογένη, ο οποίος απεβίωσε στην Αντιόχεια το 1074· οι γονείς τού Κωνσταντίνου ήταν ο Ρωμανός Δ΄ Διογένης και η Άννα Αλουσιανή. 

Μητέρα της Άννας Διογένη ήταν η Θεοδώρα Κομνηνή, κόρη του ισχυρού ευγενή Ιωάννη Κομνηνού και ως εκ τούτου αδελφή τού μετέπειτα αυτοκράτορα Αλεξίου Α΄ Κομνηνού (1081-1118). 

Δεν καταγράφεται πότε ακριβώς η Άννα παντρεύτηκε τον Ούρος Α΄, ο οποίος βασίλεψε από το 1112-1115 και το 1131-1145. Είναι πολύ πιθανόν να έλαβε χώρα κατά τη διάρκεια της αιχμαλωσίας του Ούρος Α΄ στην Κωνσταντινούπολη, όπου είχε σταλεί ως όμηρος από τον θείο του Βουκάν το 1094. Είναι άγνωστο πότε απεβίωσε· γνωρίζουμε λίγα πράγματα για την ζωή της.

Τα παιδιά της ήταν : 
* Ούρος Β΄, μεγάλος ζουπάνος (πρίγκιπας) της Ράσκας.
* Ντέσα, ηγεμόνας της Πριμόριε, συγκυβέρνησε στην Ράσκα μαζί με τον Ούρος Β΄. 
* Μπέλος, ηγεμόνας της Σλαβονίας.
* Ελένα, παντρεύτηκε τον Μπέλα Β΄ της Ουγγαρίας. 
* Μαρία, παντρεύτηκε τον Κόνραντ Β΄ δούκα του Ζνόιμο μεταξύ 1177-1184 και είχαν πέντε παιδιά.

και ενδεχομένως
* Ζαβίντα, ζουπάνος του Ζαχουμίου